Coba ceritain soal Wabak cacar monyet 2022 dalam bahasa melayu

Sebuah wabak cacar monyet disahkan pada 6 Mei 2022, bermula daripada seorang Inggeris yang mengalami simptom-simptom cacar monyet pada 29 April selepas pulang dari Nigeria, di mana cacar monyet bersifat endemik. Orang ini pulang ke United Kingdom pada 4 Mei lalu menjadi kes indeks negara.

Sejak 18 Mei, kes-kes dilaporkan daripada pelbagai kawasan, kebanyakan dari Eropah (terutamanya Eropah Barat), tetapi juga di Amerika Utara dan Australia. 899 kes telah dilaporkan setakat 3 Jun, dengan kira-kira 216 kes dilaporkan pada 24 Mei.

Asal beberapa kes cacar monyet di United Kingdom tidak dapat diketahui. Beberapa pemerhati melihat kepada anggapan sebaran dalam komuniti di kawasan London sejak pertengahan Mei. Kes-kes lanjutan dilaporkan di timur laut dan tenggara England, Scotland, Wales and Northern Ireland.

Cacar monyet ialah suatu jangkitan virus yang tampak selepas seminggu dua terdedah kepada jangkitan, dituruti dengan demam dan simptom-simptom tak khusus, kemudiannya menerbitkan ruam yang dapat berlanjut dalam dua minggu sebelum lazimnya pulih. Dalam jangkitan-jangkitan sebelumnya, satu ke tiga orang per seratus kes maut. Kes cacar monyet pada kanak-kanak berkemungkinan lebih parah.